
                      NARVA LINNAVALITSUS

                                                                  KORRALDUS                                              

Narva




Projekteerimistingimuste määramine

( AÜ Esimene Metsaaed, Kõrkja tn.27 elumaja  ja kõrvalhoone  ehitamine  )

Vastavalt Kohaliku omavalitsuse korralduse seaduse § 30 lõike1 punktile 2, Ehitusseaduse §19 lõikele 3, Planeerimisseaduse  § 9  lõike 10 punktile 2 ning Narva Linnavolikogu 09.02.2006 määrusele nr  6  “Narva Linnavalitsuse projekteerimistingimuste ilma detailplaneeringuta määramise delegeerimise õigus”  
ASJAOLUD JA MENETLUSE KÄIK

10.05.2006 a. pr. Julia Andrejeva, taotles Narva Linnavalitsuse Arhitektuuri-ja Linnaplaneerimise Ametis projekteerimistingimusi AÜ Esimene Metsaaed, Kõrkja tn.27 elumaja  ja kõrvalhoonete  ehitamise ehitusprojekti aluseks.
ÕIGUSLIKUD JÄRELDUSED

Ehitusseaduse §19 lõikele 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

Planeerimisseaduse § 9  lõike 10 punktile 2 kohaselt Kohalik omavalitsus võib lubada ilma detailplaneeringut koostamata olemasoleva hoonestuse vahele jäävale ühele krundile üksikelamu ehitusprojekti koostamist ja püstitamist, kui uue üksikelamu projekteerimisel ja ehitamisel järgitakse piirkonna hoonestuslaadi ja planeerimispõhimõtteid ning projekteerimistingimused kooskõlastatakse naaberkinnistute omanikega.

Narva Linnavolikogu 09.02.2006 määruse nr  6  “Narva Linnavalitsuse projekteerimistingimuste ilma detailplaneeringuta määramise delegeerimise õigus”  kohaselt Narva Linnavolikogu delegeerida Narva Linnavalitsusele õigus määrata üksikelamu ehitusprojektide projekteerimistingimused ilma detailplaneeringuta.

Narva Linnavalitsus annab korralduse:

Määrata projekteerimistingimused  AÜ Esimene Metsaaed, Kõrkja tn.27  elumaja  ja kõrvalhoone  ehitusprojekti koostamiseks ilma detailplaneeringut koostamata järgnevalt:

1. ÜLDANDMED

	1.1  Tellija 
	Julia Andrejeva 

Aadress: Kärberi tn.60-181, Narva

	1.2 Asukoht, algandmed:


	Narva linn  AÜ Esimene Metsaaed, Kõrkja tn.27
krundi pind 1000 m²

Maakasutuse sihtotstarve: Väikeelamumaa.

	1.3  Lähteülesanne on kehtiv                
	2 aastat alates otsuse jõustumisest.

	1.4 Lähteülesande koostamise alus     

1.4.1 Projekteerimistingimuste taotlus 10.05.2006.a. nr 601/1-11  Julia Andrejeva – omanik
1.4.2 Ehitusseadus

1.4.3 Eestis kehtivad normatiivid, EPN.


2.   PROJEKTEERIMISE EESMÄRK

2.1         Projekti koostamise eesmärgiks on elumaja  ja kõrvalhoone  ehitamine.

3.  ÜLDNÕUDED 

3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.

3.2 Projekti koostamisel kasutada uus tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.

3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg4 p1).

3.4 Projekt peab olema heaks kiidetud kõigi seadusega ettenähtud juhtudel*.

3.5 Väljastatud projekteerimistingimused lisada projekti kausta.

3.6 Ehitusprojekt koostada vastavalt Eesti standardile EVS 811:2002

3.7 Esitada Arhitektuuri ametile hoone välisviimistluse ja arhitektuurse osa eskiis heakskiidu saamiseks.

4.  ARHITEKTUURSED JA LINNAEHITUSLIKUD TINGIMUSED 

4.1 Ehitusala: mitte ületada tänava ehitusjoont.

4.2 Krundi maksimaalne täisehitus: 20%

4.3 Arhitektuur: kõrgetasemeline, kaasaegne, sobitudes  piirkonna arhitektuuriga ning naaberkinnistutega. Kujunev kompleks peab moodustama professionaalselt lahendatud arhitektuurse terviku.

4.4 Uute hoonete arv krundil:2 (elumaja ja garaaži)
4.5 Hoone korruste arv: 2.

4.6 Soklijoone kõrgus:  0,3 - 0,5 m maapealises joones;

4.7 Hoonestuse kaugus piiridest: vastavalt normatiividele.

4.8 Hoone kõrgus: ühtlustada olemasolevaga.

4.9 Kõrvalhoone korruste arv: 1.

4.10 Katuse tüüp ja kalle: viilkatus või lamekatus; 

4.11 Katusekate: tuldtõkestav, vastavalt ehitusmaterjalide ja-toodete terviseohutuse nõuetele.

4.12 Välisviimistlus: kasutada kauakestvaid naturaalseid kvaliteetmaterjale (puit, kivi, krohv); vältida plastmaterjale; värvilahendus sobitada piirkonna miljöösse, naaberkinnistutega kooskõlas olevaks. Välisviimistluse ja värvilahenduse pass esitada  projekti  koosseisus.

4.13 Aknad ja uksed: lahendada projektiga.

4.14 Siseviimistlus: vajadusel  lahendada projektiga.

4.15 Piirde rekonstrueerimine: vajadusel projekti koosseisus lahendada tänava poolne piire kõrgusega 1,2-1,5 m sobilikuna piirkonna miljöösse ning hoonega kooskõlas olevaks. Kasutada naturaalseid kvaliteetmaterjale. Piirde eskiis esitada projekti koosseisus.

4.16 Teed ja juurdepääsud: lahendada asendiplaanil, näidata katendid, haljastatud osa peab olema protsentuaalselt suurem kui kõvakattega osa.

4.17 Haljastus: põhimõtteline lahendus näidata asendiplaanil;

4.18 Välisvalgustus: lahendada sissepääsudel ja numbrimärgil.

5.  INSENERTEHNILISED ERITINGIMUSED

5.1      Vajadusel projekti koosseisus esitada insener- tehniline projektlahendus vee-,                             kanalisatsiooni- ja elektrivarustusele;

5.2      Vajadusel eriosadele taotleda tehnilised tingimused ja projektid kooskõlastada vastavate võrguvaldajatega.

6.  KOOSKÕLASTUSED

6.1 Ida-Eesti Päästekeskuse Narva Komando.

6.2 Narva Linnavalitsuse Arhitektuuri- ja Linnaplaneerimise Amet.

RAKENDUSSÄTTED

1. Kohustada pr. Julia Andrejeva, enne projekteerimist kooskõlastama naaberkinnistute omanikega projekteerimistingimusi AÜ Esimene Metsaaed, Kõrkja tn.27 elumaja  ja kõrvalhoone  ehitusprojekti koostamiseks.

2.         Korraldus jõustub seadusega sätestatud korras.

3.         Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste                                                                             Ants Liimets

Linnapea                                                                                          Linnasekretär

*Märkus:

             Taotlejale on selgitatud Ehitusseaduse (RT I 2002, 47, 297 ) nõuded:

1. Paragrahv 12 lõike 2 „...Ehitusluba ei anna õigust ehitusloale märgitud maaüksuse või ehitise

             omaniku loata ehitada „.

2. Paragrahv 33 lõike 8 „...Kasutusloa taotluse peab esitama ehitise omanik. Mitme isiku ühises  omandis oleva ehitise korral peavad kasutusloa taotluse esitama ehitise omanikud ühiselt„.

